ciscoriordan/open-greek-corpus-annotations huggingface dataset:
theophilus-apologetics.ad-autolycum 3.30
Τῶν δὲ τῆς ἀληθείας ἱστοριῶν Ἕλληνες οὐ μέμνηνται · πρῶτον μὲν , διὰ τὸ νεωστὶ αὐτοὺς τῶν γραμμάτων τῆς ἐμπειρίας μετόχους γεγενῆσθαι · καὶ αὐτοὶ ὁμολογοῦσι , φάσκοντες τὰ γράμματα εὑρῆσθαι , οἱ μὲν παρὰ Χαλδαίων , οἱ δὲ παρ᾿ Αἰγυπτίων , ἄλλοι δ᾿ αὖ ἀπὸ Φοινίκων · δεύτερον ὅτι ἔπταιον , καὶ πταίουσι , περὶ Θεοῦ μὴ ποιούμενοι τὴν μνείαν , ἀλλὰ περὶ ματαίων καὶ ἀνωφελῶν πραγμάτων . οὕτω μὲν γὰρ καὶ Ὁμήρου καὶ Ἡσιόδου , καὶ τῶν λοιπῶν ποιητῶν φιλικῶς μέμνηνται · τῆς δὲ τοῦ ἀφθάρτου καὶ μόνου Θεοῦ δόξης , οὐ μόνον ἐπελάθοντο , ἀλλὰ καὶ κατελάλησαν · ἔτι μὴν καὶ τοὺς σεβομένους αὐτὸν ἐδίωξαν , καὶ τὸ καθ᾿ ἡμέραν διώκουσιν . οὐ μὴν ἀλλὰ καὶ τοῖς εὐφώνως ὑβρίζουσι τὸν Θεὸν , ἆθλα καὶ τιμὰς τιθέασι · τοὺς δὲ σπεύδοντας πρὸς ἀρετὴν καὶ ἀσκοῦντας βίον ὅσιον , οὓς μὲν ἐλιθοβόλησαν , οὓς δὲ ἐθανάτωσαν , καὶ ἕως τοῦ δεῦρο ὠμοῖς αἰκισμοῖς περιβάλλουσι . διὸ οἱ τοιοῦτοι ἀναγκαίως ἀπώλεσαν τὴν σοφίαν τοῦ Θεοῦ , καὶ τὴν ἀλήθειαν οὐχ εὗρον . εἰ οὖν βούλει , ἀκριβῶς ἔντυχε τούτοις , ὅπως σχῇς σύμβολον καὶ ἀῤῥαβῶνα τῆς ἀληθείας .
Lemmas: ὁ δέ ὁ ἀλήθεια ἱστορίη Ἕλλην οὐ μιμνῄσκω · πρῶτος μέν , διά ὁ νεωστί αὐτός ὁ γράμμα ὁ ἐμπειρία μέτοχος γίγνομαι · καί αὐτός ὁμολογέω , φάσκω ὁ γράμμα εὑρίσκω , ὁ μέν παρά Χαλδαῖος , ὁ δέ παρά Αἰγύπτιος , ἄλλος δέ αὖ ἀπό Φοῖνιξ · δεύτερος ὅτι πταίω , καί πταίω , περί θεός μή ποιέω ὁ μνεία , ἀλλά περί μάταιος καί ἀνωφελής πρᾶγμα . οὕτως μέν γάρ καί Ὅμηρος καί Ἡσίοδος , καί ὁ λοιπός ποιητής φιλικός μιμνῄσκω · ὁ δέ ὁ ἄφθαρτος καί μόνος θεός δόξα , οὐ μόνος ἐπιλανθάνω , ἀλλά καί καταλαλέω · ἔτι μήν καί ὁ σέβομαι αὐτός διώκω , καί ὁ κατά ἡμέρα διώκω . οὐ μήν ἀλλά καί ὁ εὔφωνος ὑβρίζω ὁ θεός , ἆθλον καί τιμή τίθημι · ὁ δέ σπεύδω πρός ἀρετή καί ἀσκέω βίος ὅσιος , ὅς μέν λιθοβολέω , ὅς δέ θανατόω , καί ἕως ὁ δεῦρο ὠμός αἰκισμός περιβάλλω . διό ὁ τοιοῦτος ἀναγκαῖος ἀπόλλυμι ὁ σοφία ὁ θεός , καί ὁ ἀλήθεια οὐ εὑρίσκω . εἰ οὖν βούλομαι , ἀκριβής ἐντυγχάνω οὗτος , ὅπως ἔχω σύμβολον καί ἀρραβών ὁ ἀλήθεια .